open-index/open-wikipedia-markdown huggingface dataset:
קרל אלגוור

**קרל אלגוור** (בגרמנית: **Karl Allgöwer**; נולד ב-5 בינואר 1957) הוא כדורגלן עבר גרמני ששיחק בעמדת הקשר ההתקפי. לאורך תקופה של 11 שנים, בין 1980 ל-1991, שיחק במדי שטוטגרט והבקיע במדיה 129  שערים בבונדסליגה ב-338 הופעות. בנוסף, השתתף ב-10 משחקים של נבחרת גרמניה המערבית ואף ייצג אותה במונדיאל 1986.

## קריירת מועדונים
אלגוור, יליד גייסלינגן אן דר שטייגה, החל לשחק כדורגל מקצועני בשנת 1977 כאשר היה בן 20, בשטוטגרטר קיקרס, ששיחקה אז בבונדסליגה השנייה. בתקופתו בשטוטגרטר קיקרס שיחק בעיקר כחלוץ, והבקיע 59 שערים ב-116 הופעות במהלך שלוש עונות. שטוטגרטר קיקרס הייתה קבוצת צמרת בבונדסליגה השנייה בתקופה שאלגוור שיחק בה, אך לא הצליחה להעפיל אל הבונדסליגה. בקיץ 1980, יריבתה העירונית של שטוטגרטר קיקרס, שטוטגרט, שילמה לשטוטגרטר קיקרס 750 אלף מארק גרמני עבור שירותיו של אלגוור. 

כבר בעונתו הראשונה של אלגוור בשטוטגרט, הוא הוביל את הקבוצה למקום השלישי בבונדסליגה כשהוא מבקיע עשרה שערים. עונת 1982/83 הייתה עונת שיא אישית עבור אלגוור, שהבקיע 21 שערי ליגה, וסיים בצוותא עם האיסלנדי אטלי אובלדסון כסגן מלך השערים של הבונדסליגה, כשרק רודי פלר הבקיע יותר, 23 שערים. בעונת 1983/84 אלגוור הבקיע 12 שערים, והיה חלק מחוליית קישור שכללה את קורט נידרמאייר והרמן אוהליכר, שהובילה את שטוטגרט לזכייה באליפות הבונדסליגה, בזכות הפרש שערים טוב יותר משל הסגנית המבורג. בעונת 1984/85 הבקיע אלגוור 19 שערי ליגה, אך הקבוצה סיימה רק במקום העשירי בבונדסליגה, זאת על אף שאלגוור קיבל בעונה זו חיזוק להתקפה בדמותו של יורגן קלינסמן, ששיתף איתו פעולה בחוד ההתקפה במשך מספר שנים.. בעונת 1985/86 הבקיע אלגוור 21 שערי ליגה ושוב סיים כסגן מלך השערים, כאשר רק שטפן קונץ הבקיע יותר, 22 שערים. באותה עונה, הגיע אלגוור עם שטוטגרט לגמר הגביע הגרמני, שם הובסה שטוטגרט בתוצאה 5-2 על ידי באיירן מינכן, שזכייתה בדאבל באותה עונה הקנתה לשטוטגרט כרטיס לגביע אירופה למחזיקות גביע בעונת 1986/87. אלגוור שיחק בגמר זה מחצית אחת. בעונת 1988/89 הגיע אלגוור עם שטוטגרט לגמר גביע אופ"א, שם הפסידה הקבוצה במפגש כפול לנאפולי של דייגו מראדונה בתוצאה המצטברת 5-4. בתום עונת 1990/91 פרש אלגוור ממשחק פעיל, לאחר שהבקיע 129 שערי ליגה ב-338 הופעות במדי שטוטגרט, הוא נחשב הן לשיאן ההופעות והן למלך השערים של שטוטגרט בבונדסליגה בכל הזמנים.

## קריירה בינלאומית
אלגוור זומן לראשונה לסגל נבחרת גרמניה המערבית בנובמבר 1980, למשחק מול נבחרת צרפת. אלגוור הצטיין בהופעת הבכורה שלו, והשתתף עם הנבחרת במוקדמות מונדיאל 1982, אך בחר לפרוש ממנה לפני מונדיאל 1982 עצמו. באוקטובר 1985 חזר אלגוור מהפרישה, והשתתף בניצחון 1-0 על נבחרת פורטוגל במוקדמות מונדיאל 1986. אלגוור זומן למונדיאל 1986 עצמו, אך לא שותף באף משחק, ולאחר המונדיאל פרש מהנבחרת.

## תארים
עם שטוטגרט:
* אליפות הבונדסליגה: 1983/84

## קישורים חיצוניים

## הערות שוליים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני שטוטגרטר קיקרס
קטגוריה:כדורגלני שטוטגרט
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1986
קטגוריה:גרמנים שנולדו ב-1957
Arrested Development (להקה)

**Arrested Development** (בתרגום חופשי "התפתחות מעוכבת") היא להקת היפ הופ אלטרנטיבי אמריקאית זוכת 2 פרסי גראמי, שהייתה פופולרית בארצות הברית ובעולם בתחילת שנות ה-90.

## היסטוריה
הלהקה הוקמה בשנת 1988 על ידי טוד "ספיץ'" תומאס (סולן הלהקה, אשר יצא בהמשך לקריירת סולו נפרדת) וטימוט'י "הדליינר" ברנוול שנפגשו בהיותם סטודנטים בקולג' לאומנויות באטלנטה, וצירפו אליה חברים נוספים. הלהקה שחררה בחודש מרץ 1992 את אלבום הבכורה שלה, "3 Years, 5 Months & 2 Days in the Life Of...", אשר שמו מבוסס על משך הזמן שלקח ללהקה להשיג חוזה הקלטות. האלבום זכה להצלחה רבה מאוד בארצות הברית ובעולם בכלל, זכה לשבחי המבקרים, מכר למעלה מ-5 מיליון עותקים (הישג יוצא-דופן לאלבום היפ-הופ באותם ימים) והגיע לסטטוס של פלטינה מרובעת בארצות הברית לבדה. האלבום כלל את הלהיטים "People Everyday", "Tennessee" ו-"Mr. Wendal", אשר כולם הגיעו לעשרת המקומות הראשונים במצעד האמריקאי. על אלבום זה זכתה הלהקה ב-2 פרסי גראמי – "תגלית השנה" (להקת ההיפ-הופ הראשונה שזכתה בפרס זה) ו"שיר הראפ הטוב ביותר" (על הסינגל Tennessee). בנוסף, מגזין הרולינג סטון בחר בה כ"להקת השנה" לשנת 1992. באותה שנה הלהקה שרה גם את שיר הנושא של הסרט הביוגרפי על מלקולם אקס ("Revolution").

אלבומה הבא של הלהקה שיצא שנתיים מאוחר יותר, "Zingalamaduni", לא זכה לשחזר את הצלחת קודמו ומכר מעט עותקים בהשוואה לאלבום הקודם (חרף שבחי המבקרים ועל אף שהסינגל המוביל מתוכו, "Ease My Mind", היה מועמד לפרס גראמי בקטגוריית שיר הראפ הטוב ביותר באותה שנה). בעקבות חילוקי דעות וסכסוכים כספיים התפרקה הלהקה בשנת 1996, ובשנת 2000 איחד אותה ספיץ' מחדש, אך פניה השתנו כמעט לחלוטין – חלק ניכר מחבריה המקוריים עזב, וחברים חדשים הצטרפו. מאז, הוציאה הלהקה אלבומים נוספים אשר זכו להצלחה מועטה, וכמו כן ממשיכה להופיע ברחבי העולם, בעיקר בארצות הברית, יפן ואוסטרליה. בשנת 2007 הופיעה הלהקה בישראל במסגרת פסטיבל "Jerusalem Rocks" אשר נערך בירושלים.

## סגנון
בשנותיה הראשונות נבדלה הלהקה מיתר להקות ההיפ-הופ באותה תקופה עקב שיריה הרוחניים וההרמוניים, כמו-גם במסרים החברתיים החזקים שהכילו – אשר ביניהם עיסוק בסוגיות הגזענות, אלימות, יחס לעניים ולחסרי בית, דת ואמונה, ובעיקר ההיסטוריה של השחורים בארצות הברית, היחס אליהם מצד שאר החברה והיחסים ביניהם. בכך יצרה הלהקה קונטרה אל מול ז'אנר הגנגסטא ראפ, סגנון אלים וכוחני יותר שהיה בשיאו באותן שנים, אותו ייצגו להקות כמו N.W.A ופאבליק אנמי.נוסף על כך, מרבה הלהקה לתרום חלק מהכנסותיה לצדקה.

## דיסקוגרפיה
### אלבומים
* 1992 – 3 Years, 5 Months & 2 Days in the Life Of... (פלטינה מרובעת בארצות הברית)
* 1994 – Zingalamaduni
* 2000 – Da Feelin' EP
* 2002 – Heroes of the Harvest
* 2003 – Extended Revolution
* 2004 – Among The Trees
* 2006 – Since The Last Time
* 2010 – Strong
* 2012 – Standing At The Crossroads

### אלבומי הופעות
* 1993 – Unplugged

## ראו גם
* מוזיקת היפ הופ

## קישורים חיצוניים

* 

קטגוריה:להקות היפ הופ אמריקאיות
קטגוריה:זוכי פרס הווידאו קליפים של MTV: אישים
קטגוריה:להקות שהוקמו בשנת 1988
קטגוריה:ג'ורג'יה: להקות
שילה ראסקין

**שילה ראסקין** (באנגלית: **Sheila Ruskin**; נולדה ב-28 במרץ 1946) היא שחקנית אנגלייה.

## ביוגרפיה
ראסקין שיחקה בתפקיד ויפסניה אגריפינה בסדרה משנת 1976 של ה-BBC "אני, קלאודיוס". היא זכורה למעריצי הסדרה "דוקטור הו" מתפקידה כקאסיה במיני-סדרה משנת 1981 "The Keeper of Traken". לחובבי הסדרה "Blake's 7" היא מוכרת מהופעתה ב-1979 בפרק "Redemption" בתפקיד אלטה 1.

תפקידים נוספים של ראסקין בטלוויזיה היו בסדרות: "מקנזי", "Special Branch", "משפחת פאליסר", "מה יפית עמק נוי", "The Sweeney", "המקצוענים", "Minder", "ברז'רק", "בון", "טאגארט", "מיס מארפל", "חדר מיון", "רמפול", "אחים וזרים", "The Bill", "דיאל ופסקו", "הולבי סיטי", "רציחות במידסומר" והדוקודרמה "The Lost Boys".
בקולנוע הופיעה ראסקין בסרט "האמת על אהבה" משנת 2005.

## חיים אישיים
בין השנים 1966 ו-1970 הייתה ראסקין נשואה לשחקן דייוויד ווד.

## פילמוגרפיה

## קישורים חיצוניים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1946
קטגוריה:בריטים שנולדו ב-1946
תחרות העל בציריך 2016

תחרות העל בשחמט התקיימה בציריך בין התאריכים 12 בפברואר 2016 ל-15 בפברואר 2016. בתחרות התקיימו חמישה סיבובים. התחרות בקטגוריה 21 (מד כושר ממוצע 2774).

מאפיין מיוחד של התחרות הוא שימוש בקצב משחקים של 40 דקות למשחק בתוספת של 10 שניות לכל מסע. ביום הראשון התקיימה תחרות בזק שתוצאותיה קבעו את סדר שיבוצם של השחקנים בתחרות וכן את הצבעים בהם יתמודדו זה עם זה. ביומה האחרון של התחרות התקיימה תחרות בזק נוספת שתוצאותיה ייחשבו לצורך דירוגם הסופי של השחקנים.

במקביל לתחרות התקיים דו-קרב בן שני משחקים בין בוריס גלפנד לאלכסנדר מורוזביץ' שהסתיים בניצחונו של גלפנד 1.5-0.5.

## משתתפי התחרות
# ולדימיר קראמניק - מד כושר 2801, אלוף העולם בין השנים 2000 ל-2007, שני במד הכושר
# אניש גירי - רב-אמן הולנדי, המדורג במקום ה-3 בעולם עם 2798 נקודות
# לבון ארוניאן - מד כושר 2792 רביעי במד הכושר העולמי
# היקארו נקמורה - מד כושר 2787 שישי במד הכושר
# וישוואנתן אנאנד - מד כושר 2784, אלוף העולם בין השנים 2007–2013, שמיני במד הכושר
# אלכסיי שירוב - רב-אמן ספרדי, המדורג במקום ה-54 בעולם עם 2684 נקודות

## תחרות הבזק - יום ראשון של התחרות
בתחרות ניצח נקמורה עם 3.5 נקודות, אנאנד ושירוב סיימו עם 3 נקודות, קראמניק עם 2.5, ארוניאן עם 2 וגירי עם נקודה אחת.

### משחקי תחרות הבזק

## התחרות המרכזית
### סיבוב ראשון
בסיבוב הראשון ניצח אנאנד את ארוניאן במשחק קצר בן 19 מסעים בלבד. שני המשחקים האחרים הסתיימו בתיקו.

### סיבוב שני
בסיבוב השני ניצח אנאנד את גירי ונקמורה ניצח את שירוב. המשחק בין קראמניק לארוניאן הסתיים בתיקו.

### סיבוב שלישי
בסיבוב שלישי כל המשחקים הסתיימו בתיקו.

### סיבוב רביעי
בסיבוב השני ניצח קראמניק את גירי וארוניאן ניצח את שירוב. המשחק בין נקמורה לאנאנד הסתיים בתיקו.

### סיבוב חמישי
בסיבוב השני ניצח ארוניאן ניצח את נקמורה. שאר המשחקים הסתיימו בתיקו.

### משחקי התחרות

## דו-קרב בין בוריס גלפנד לאלכסנדר מורוזביץ'
### משחקי דו-קרב בין בוריס גלפנד לאלכסנדר מורוזביץ'

## קישורים חיצוניים

*  
* דווח על התחרות, באתר theweekinchess 

## הערות שוליים

ציריך 2016
ציריך 2016
קטגוריה:2016 באירופה
גזלק אז'אקסיו

**גָזֵלֵק אָזַ'אקְסְיוֹ** (צרפתית: **Gazélec Football Club Ajaccio**) היא קבוצת כדורגל מהעיר אז'אקסיו אשר משחקת בליגה הלאומית השלישית שהיא ליגה הצרפתית החמישית בחשיבותה.

הקבוצה נוסדה בשנת 1910, והגיעה לתודעה לראשונה בטורניר הגביע הצרפתי , בו הגיעה לשלב חצי הגמר. ב-15 במאי 2015 העפילה גזלק אז'אקסיו לראשונה לליגת העל הצרפתית. זו הייתה ההעפלה השנייה ברציפות של המועדון, והרביעית ב-5 עונות. בתום עונת , לאחר עונה אחת בליגת העל הצרפתית, נשרה גזלק אז'אקסיו בחזרה לליגת המשנה ושיחקה שם מספר עונות.

ביוני 2021 בעקבות בעיות פיננסיות נשרה הקבוצה לליגה הצרפתית החמישית (ליגת חובבים).

## תארים והישגים
***אלופת ליגת החובבים (צרפת) (4)**
** 1963, 1965, 1966, 1968
* **אלופת [[קורסיקה]] (5)**
** 1937, 1938, 1956, 1957, 1961
* **הגביע הצרפתי לחובבים (2)**
**2002/2003, 2010/2011

## קישורים חיצוניים

* 

## הערות שוליים

קטגוריה:קבוצות כדורגל צרפתיות
קטגוריה:קבוצות כדורגל שהוקמו ב-1910
קטגוריה:אז'אקסיו: ספורט
גביע המדינה בכדורגל 1978/1979

**[[גביע המדינה בכדורגל]] 1978/1979** הייתה התחרות ה-41 מאז היווסדה וה-26 לאחר קום מדינת ישראל. המשחקים החלו בספטמבר 1978 והסתיימו ב-6 ביוני 1979.

בית"ר ירושלים ניצחה במשחק הגמר ובכך זכתה בגביע השני שלה.

## התוצאות
### השלבים המוקדמים
בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית.

### שלבי הגמר
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

## משחק הגמר

קטגוריה:עונות בגביע המדינה בכדורגל
קטגוריה:1978 בישראל: כדורגל
קטגוריה:תחרויות כדורגל ב-1978
קטגוריה:1979 בישראל: כדורגל
קטגוריה:תחרויות כדורגל ב-1979
עסירה א-שמאלייה

**עסירה א-שׁמאלייה** (בערבית: عصيرة الشماليّة, תעתיק מדויק: **עצירה אלשמאליּה**) היא עיירה פלסטינית בנפת שכם, כשישה קילומטרים צפונית לעיר שכם, בגובה ממוצע של כ-650 מ' מעל פני הים. כארבעה ק"מ מצפון לכפר שוכן היישוב יאציד וכשלושה ק"מ צפונית מזרחית לו שוכנת טלוזה.

## מקור השם
ישנן כמה סברות באשר למקור השם:  

* על-פי החוקר הבריטי בן המאה ה-19 אדוארד הנרי פלמר, שמו הישן של הכפר, עסירת אל-חטב, משמעו "מקום קשה של עץ". 
* לפי פירוש אחר, משמעות המילה "עצירה" (عصيرة) היא "יין היוצא מהיקב" או "שמן היוצא מבית הבד".  על אדמות הכפר ישנם שטחים גדולים, נטועים בעצי זית ובערבית בית בד הוא מעצרה (معصرة). 
* על-פי המועצה המקומית, פירוש המילה "עסירה" בערבית הוא "עצי הסקה", והכפר נקרא כך על שם היערות הרבים שהקיפו אותו, מהם הפיקו המקומיים ומכרו עצי הסקה.
* ייתכן ששמו העברי הקדום היה חצרת, שם שמופיע בחרסי שומרון.

התוספת **א-שמאלייה** (קרי, "הצפונית") לשם העיירה באה להבדילה מן העיירה בעלת השם הדומה מדרום לעיר שכם. העיירה הדרומית נקראת בהתאם עסירה אל-קבלייה ("עסירה הדרומית").

## היסטוריה
כאמור, ייתכן שמדובר ביישוב הקדום "חצרת" (שם שמופיע בחרסי שומרון).

בסקר ארכאולוגי שנערך בכפר לאחר מלחמת ששת הימים, נמצאו חרסים מהתקופות הישראלית I ו-II, הביזנטית, ימי הביניים והעות'מאנית.

חוקר ארץ ישראל הצרפתי ויקטור גרן ביקר בכפר בשנת 1870 וכתב שהוא 

## אוכלוסייה

## אדמות
לפי סקר שערך המנדט הבריטי בשנת 1945, שטח הכפר הוא 30,496 דונם. שמתוכם: הכפר היה בנוי על 101 דונם, לחקלאות שימשו 16,615 והיתר, 13,771 דונם, היו אדמות בּוּר.

מתוך האדמות ישראל הפקיעה  198 דונם לצורך הקמת בסיס צבאי, הממוקם בצידה הדרומי של העיירה, על ראש הר המפריד בין העיירה לעיר שכם. בנוסף הופקעו כמה עשרות דונמים לטובת סלילת כביש עוקף לבסיס זה.

לאחר הסכמי אוסלו, בשנת 1995 סווגו 60% (17,956 דונם) מאדמות הכפר כשטח A,  כרבע מהאדמות (24% שהם 7,061 דונם) סווגו כשטח B, ויתר ה-14% (4,016 דונם) סווגו כשטח C.

## תשתיות
**מים**: בשנת 1982, הכפר חובר לרשת המים של שכם.
**ביוב**: נכון לשנת 2014, לא הייתה בכפר רשת ביוב והתושבים מפנים שפכים לבורות ספיגה פרטיים.
**חשמל**: בשנת 2012 הכפר חובר לרשת החשמל.

## אישים מהכפר
**אנסאם סוואלחה** (أنسام صوالحة) נולדה ב-1969, פרופסורית ששימשה בתפקיד דיקן המכללה לרוקחות וסיעוד באוניברסיטת א-נג'אח. היא האישה הפלסטינית הראשונה ששמה נכלל בהיכל התהילה של מדעניות נשים (פרויקט של משרד החוץ האמריקאי) על פועלה ובעיקר בשל הקמת המרכז למידע על רעלים וסמים באוניברסיטת א-נג'אח ב-2006.

## אירועים מיוחדים
ב-26 באוגוסט 2000 ערכה יחידת דובדבן בעיירה את מבצע סימפוניית החיים, במטרה ללכוד את המחבל מחמוד אבו הנוד. במהלך המבצע אירע ירי דו-צדדי שבו נהרגו שלושה מחיילי היחידה, ואבו הנוד נמלט. ב-23 בנובמבר 2001 הרג צה"ל את אבו הנוד.

## קישורים חיצוניים

* 
* צילום אוויר של העיירה
## הערות שוליים

קטגוריה:נפת שכם
קטגוריה:הרשות הפלסטינית: יישובים
קסם של חופשה

**קסם של חופשה** הוא הסרט השלישי של קסם של הורים. הסרט מתאר את עלילותיהם של טימי וחבריו בהוואי.

## עלילה
טימי טרנר קיבל עבודה בעולם הפיות כדי להרשים את טוטי בת זוגו. באותו הזמן דנזל קרוקר רוצה לטוס להוואי ובשדה תעופה הוא פוגש את האנטי פיה פופ שרוצה לגנוב את ה: "אברה קדבריום" הכוח שנותן לפיות את כוח הקסם. למחרת חוזר טימי לכדור הארץ כדי לפגוש את טוטי, הוא פוגש אותה ולאחר מכן הוא הולך לבית הוריו והם מספרים לו שהם גם טסים להוואי למסיבה של העבודה של אבא של טימי. אבא של טימי אחראי לסוף שבו יש את מופע האש, אם הוא לא יעשה מופע אש טוב הוא יפוטר. יורגן משאיר את טימי להיות אחראי על ה: "אברה קדבריום" הכוח של הפיות. טימי גם טס לחו"ל וכן גם מיצי ומרטי אחים שהוריהם לא שמים לב אליהם ומשאירים אותם עם ויקי השמרטפית המרושעת. כאשר הם מגיעים דנזל פוגש באדם נוסף שמוכן לשתף איתו פעולה ולגנוב את ה: "אברה קדבריום". טוטי וטימי פוגשים במרטי ומיצי שמגלים להם שוויקי היא השמרטפית שלהם והם נותנים להם לברוח בשעה שוויקי נופלת על כוסות לתוך עוגה. דנזל והאיש הנוסף מצליחים לגנוב את כוח הפיות וטוטי וטימי רצים לקחת אותו בחזרה. דנזל והאדם הנוסף נתקלים בילדים ואחר כך גם טוטי שאומרת להם שהם צריכים את מה שהשניים גנבו. השלושה רודפים אחרי הגנבים ובאותו הזמן מצטרף אל דנזל גם פופ. חמשתם מיגיעים להר הגעש "מאונה לואה" וכולם חוץ מפופ נתקעים על סלע באמצע הלבה אך באותו רגע מגיע טימי שמציל את כולם אך הוא נלחם עם פופ על הכוח ונופל ללבה, אך למזלו הוא נפל עם הכוח, הכוח גורם לטימי להינצל ואף להפוך לפיה. מאחר שכך טימי כבר לא צריך את הפיות והם ניתנים לאחים מרטי ומיצי. הסרט נגמר שכולם במסיבת האש שטימי ארגן לאביו, הפיות הפכו את ויקי לארנב אחרי שמרטי רצה ליום הולדתו ארנב וכולם רוקדים במסיבה.

## דמויות
* טימי טרנר: דרייק בל/לוגן הנדרסון - נער מתבגר ובן זוגה של טוטי. בסרט הוא קיבל עבודה בעולם הפיות. בעליהם של וונדה וקוזמו.
* טוטי: דניאלה מונה/ויקטוריה ג'סטיס - בת זוגו של טימי, עוד בחופש היא קיבלה עבודה לעזור בשמירת בעלי חיים בטבע.
* האחים מיצי ומרטי - תאומים שקיבלו את ויקי כשמרטפית ובסוף קיבלו הוריי פיות חדשים
* וונדה וקוזמו - הורי הפיות של טימי 
* דנזל קרוקר - לשעבר המורה של טימי. בעל אובססיה לפיות.
* פופ - אנטי פיה של פוף שרוצה לגנוב את ה"אברה קדבריום".
* יורגן ואן סטרנגיל - משגיח על עולם הפיות. ממנה את טימי לשמור על ה"אברה קדבריום" מבלי שפופ ייקח.
* אימא ואבא של טימי - הוריו של טימי. (לא ידוע מה שמם).

## קישורים חיצוניים

* 

קטגוריה:סרטי 2014
קטגוריה:סרטים קנדיים
קטגוריה:סרטי הרפתקאות
קטגוריה:סרטי טלוויזיה אמריקאיים
קטגוריה:סרטים מצוירים למחצה
קטגוריה:סרטים מבוססי סדרות טלוויזיה
חופשה
עדי אדירי

**עדי אדירי** (נולד ב-31 בינואר 1952) הוא קצין בצה"ל במילואים בדרגת אלוף-משנה, אשר פיקד על גדוד 13 (גדעון), וחטיבת כרמלי.

## שירותו הצבאי
אדירי נולד וגדל בתל אביב. עם גיוסו לצה"ל בשנת 1970 שובץ בגדוד 12 של חטיבת גולני. בגולני עבר הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה בגדוד 12 ומפקד פלוגה ב' בגדוד אותה הוביל במלחמת יום הכיפורים, בקרבות הבלימה והתקפת הנגד כנגד הצבא הסורי ברמה, ולאחר מכן במלחמת ההתשה במובלעת הסורית. לאחר מכן מונה לקמב"ץ החטיבה וכמדריך בקורס מפקדי פלוגות .

בשנים 1980-1981 פיקד על גדוד 13 (גדעון), בין היתר במבצע לבלוב ובמבצע מוביל. לאחר מכן היה סגן מפקד החטיבה ובסיום תפקידו נשלח ללימודים בבית ספר הגבוה למלחמה של צבא צרפת בפריז. עם שובו מונה לפקד על חטיבת הארזים אשר שלטה על אזור ג'בל בארוכ בלבנון. בשנים 1984-1986 פיקד על חטיבת כרמלי במקביל לפיקוד על בא"פ אליקים. לאחר מכן מונה לשמש כקצין אג"ם של פיקוד הצפון. לאחר שחרורו בשנת 1988 פנה לעסקים וניהל מספר חברות.

## חיים אישיים
בעל תואר ראשון במזרחנות אותו סיים בהצטיינות מטעם אוניברסיטת תל אביב . עדי נשוי לזהבה ולהם 4 ילדים אשר שרתו גם הם בחטיבת גולני .

## הערות שוליים

קטגוריה:אלופי-משנה בצה"ל
קטגוריה:מפקדי חטיבת כרמלי
קטגוריה:מפקדי בא"פ אליקים
קטגוריה:מפקדי גדוד 13
קטגוריה:בוגרי אוניברסיטת תל אביב
קטגוריה:מפקדי פלוגות במלחמת יום הכיפורים
קטגוריה:חיילי חיל הרגלים במלחמת יום הכיפורים
קטגוריה:ישראלים שנולדו ב-1952
משה נידם

**משה נידם** הוא קצין בצה"ל במילואים בדרגת תת-אלוף, אשר פיקד על גדוד דוכיפת, חטיבת כרמלי וחטיבת החרמון.

## שירותו הצבאי
עם גיוסו לצה"ל שובץ בחטיבת גולני. בגולני עבר הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה, כמפקד פלוגה, ולקח חלק בלחימה בדרום לבנון, לאחר מכן שימש כסגן מפקד גדוד 13. בהמשך שימש כמפקד גדוד דוכיפת והוביל אותו בלחימה בעת מהומות מנהרת הכותל. בשנת 2000 הועלה לדרגת אל"ם ומונה למפקד חטיבת כרמלי, בתפקידו שימש עד שנת 2002. לאחר מכן שימש כמפקד חטיבת החרמון בין השנים 2002–2006.

## הערות שוליים

קטגוריה:מפקדי גדוד דוכיפת
קטגוריה:מפקדי חטיבת כרמלי
קטגוריה:מפקדי בא"פ אליקים
קטגוריה:מפקדי חטיבת החרמון
קטגוריה:ישראלים שנולדו במאה ה-20
מילסאמי אורחיי

**מועדון כדורגל מילסאמי אורחיי** (ברומנית: **FC Milsami Orhei**) היא קבוצת כדורגל מולדובית מהעיר אורחיי אשר משחקת בליגת העל המולדובית.

הקבוצה נוסדה בשנת 2005, והחלה לשחק בליגת העל המולדובית בעונת . בעונת  זכתה לראשונה בגביע המולדובי, ובעונת  זכתה לראשונה באליפות מולדובה.

## תארים והישגים
* **[[הגביע המולדובי]] (2)**
** 2011/2012, 2017/2018
* **[[הסופר קאפ המולדובי]] (2)**
** 2012, 2019
***[[ליגת העל המולדובית|אליפות מולדובה]] (2)**
** 2014/2015, 2024/2025

## קישורים חיצוניים
*    

קטגוריה:קבוצות כדורגל מולדובניות
קטגוריה:קבוצות כדורגל שהוקמו ב-2005
זיו לוי

**זיו לוי** (נולד ב-28 בינואר 1965) הוא קצין צה"ל במילואים בדרגת תת-אלוף. כיהן כמפקד בסיס חצרים ומפקד בסיס רמון בחיל האוויר הישראלי.

## ביוגרפיה
לוי הוא בנם של רותי ושמעיה לוי ואחיו הצעיר של רן לוי, שאף הוא שירת כקצין בדרגת תת-אלוף בחיל האוויר. 

ב-1983 התגייס לצה"ל, סיים קורס טיס ושירת כטייס קרב בחיל האוויר, בין היתר על מטוסי סקייהוק ו-F-16. את עיקר שירותו עשה בטייסת 105 ("העקרב").

לאחר 10 שנות שירות, השתחרר ועבד במשך שמונה שנים בחברות הייטק, בהם כמנהל פיתוח עסקי בחברת BVR מערכות וכמנכ"ל חברת CTV בשנים 1999 עד 2001.

לאחר שחזר לשירות הקבע פיקד בשנים 2003 עד 2006 על טייסת 105, שהפכה בתקופה זו מטייסת המפעילה מטוסי "ברק" (F-16) דו וחד-מושביים לטייסת המפעילה מטוסי F-16D דו-מושביים בלבד. לאחר לימודי תואר שני באוניברסיטת הרווארד במסגרת תוכנית קרן וקסנר, מונה ב-2007 למפקד בסיס רמון. ב-2010 קודם לדרגת תת-אלוף ומונה למפקד בסיס חצרים, תפקיד בו שירת עד 2012, ואז פרש מצה"ל.

לאחר שחרורו, ייסד עם אחיו את חברת SkyRails העוסקת במערכות לניהול אוטומטי של מרחב אווירי בו פועלים כלי טיס בלתי מאוישים.

ביוני 2023 הודיע למפקד חיל האוויר על הפסקת שירותו בהתנדבות במטה חיל האוויר בעקבות הרפורמה המשפטית.

ללוי תואר שני במנהל ציבורי (MC-MPA) מאוניברסיטת הרווארד.

נשוי ליעל ואב לשני בנים.

## קישורים חיצוניים
*
*אשדוד תהיה "עיר הרחפנים" הראשונה בישראל, באתר ישראל דיפנס

## הערות שוליים

קטגוריה:תתי-אלופים בחיל האוויר
קטגוריה:מפקדי בסיס חצרים
קטגוריה:מפקדי בסיס רמון
קטגוריה:טייסי חיל האוויר הישראלי
קטגוריה:קציני צה"ל בוגרי תוכנית קרן וקסנר בישראל
קטגוריה:ישראלים שנולדו ב-1965
פעילים

**פעילים ניהול תיקי השקעות בע"מ**, המוכרת בשמה המקוצר **פעילים**, היא חברת בת של בנק הפועלים שנוסדה בשנת 1987 ועוסקת בניהול תיקי השקעות.

מנכ"ל החברה מאז 2018 הוא אבישי קרואני. יו"ר החברה מאז 2020 הוא רונן שטיין.

לפי אתר האינטרנט של החברה, היא מנהלת תיקי השקעות בהיקף של כ-20 מיליארד ש"ח עבור כ-6,800 לקוחות. החברה מטפלת בתיקי השקעות שגובהם 450 אלף ש"ח ומעלה, ומגדירה כ"לקוחות פלטינום" את מי שתיק ההשקעות שלו הוא של 4 מיליון ש"ח ומעלה. במסלול קרנות סל מתקבלים לקוחות עם השקעה של 180 אלף ש"ח.

## קישורים חיצוניים
* 

## הערות שוליים

קטגוריה:בתי השקעות ישראלים
קטגוריה:ישראל: חברות שהוקמו ב-1987
שמעיה אביאלי

**שמעיה אביאלי** (נולד ב-13 באוקטובר 1960) הוא קצין צה"ל במילואים בדרגת תת-אלוף, כיהן כמפקד בסיס פלמחים וכנספח אווירי בארצות הברית. לאחר שחרורו כיהן כראש סיב"ט.

## ביוגרפיה
אביאלי נולד וגדל במושב באר טוביה. התגייס לצה"ל בינואר 1979, התנדב לקורס טיס וסיים את קורס מספר 96 בהצטיינות במגמת מסוקי קרב ב-1981. פיקד על טייסת 160 (מסוקי ״קוברה״) במהלך מבצע ״ענבי זעם״. פיקד על טייסת 113, טייסת מסוקי AH-64 אפאצ'י ולאחר מכן יצא ללימודים בארצות הברית. ב-1999 מונה למפקד בסיס חיל האוויר עובדה ובשנים 2002 עד 2005 פיקד על בסיס חיל האוויר פלמחים. בשנים 2006 עד 2009 שימש נספח חיל האוויר בארצות הברית ובקנדה. בשירות המילואים שימש עד 2020 בתפקידי הדרכה במגמת מסוקים בבית הספר לטיסה..

לאחר שחרורו משירות הקבע, מונה באפריל 2010 לראש האגף לסיוע ביטחוני (סיב"ט) במשרד הביטחון, הוא כיהן בתפקיד עד ספטמבר 2014, אז החליף אותו מישל בן ברוך.

מכהן בחבר הנאמנים של האוניברסיטה העברית בירושלים.

ממקימי המכינה הקדם צבאית ״רקיע״.

נשוי לשרון ולהם 4 ילדים. מתגוררים בכפר מרדכי.

## השכלה
אביאלי בעל תואר ראשון בכלכלה מהפקולטה לחקלאות של האוניברסיטה העברית בירושלים, בעל תואר שני במינהל ציבורי מאוניברסיטת אובורן שבארצות הברית ובוגר הקולג' ללוחמה אווירית של חיל האוויר האמריקאי.

## קישורים חיצוניים

* שמעיה אביאלי באתר slsct.com
*  אמיר אורן, ראיון עם שמעיה אביאלי, אפרכסת, All in, 1 באפריל 2025

## הערות שוליים

קטגוריה:תתי-אלופים בחיל האוויר
קטגוריה:מפקדי בסיס פלמחים
קטגוריה:מפקדי בסיס עובדה
קטגוריה:טייסי חיל האוויר הישראלי
קטגוריה:ראשי סיב"ט
קטגוריה:נספחי חיל האוויר בארצות הברית
קטגוריה:בוגרי תיכון אזורי באר טוביה
קטגוריה:בוגרי האוניברסיטה העברית בירושלים: חקלאות
קטגוריה:בוגרי אוניברסיטת אובורן
קטגוריה:באר טוביה: אישים
קטגוריה:כפר מרדכי: אישים
קטגוריה:ישראלים שנולדו ב-1960
הר לוגן

**הר לוגן** (באנגלית: **Mount Logan**) הוא ההר הגבוה בקנדה והפסגה השנייה בגובהה באמריקה הצפונית, אחרי דנאלי. ההר נמצא בהרי סנט אליאס.
הר לוגן ממוקם בפארק והשמורה הלאומיים קלואן שבדרום-מערב יוקון, פחות מארבעים קילומטרים מגבול יוקון–אלסקה. ההר הוא גם המקור של הקרחונים הובארד ולוגן. רבים סבורים שלוגן הוא ההר בעל היקף הבסיס הגדול ביותר בכדור הארץ שאינו ממקור וולקני, הכולל אחת עשרה פסגות שגובהן יותר מ-5,000 מטר.

בשל פעילות טקטונית פעילה, הר לוגן ממשיך לגבוה. לפני 1992, גובהו של ההר היה לא ידוע והמדידות נעו בין 5,959 ל-6,050 מטרים. במאי 1992, משלחת של המכון הגאולוגי הקנדי טיפסה על ההר וקבעה באמצעות GPS שגובהו הנוכחי הוא 5,959 מטרים.

הטמפרטורה מאוד נמוכה על וסביב הר לוגן. בגובה 5,000 מטר, טמפרטורת האוויר היא סביב 45- °C בחורף ובקיץ הטמפרטורה סביב נקודת הקיפאון; בממוצע שנתי הטמפ' היא 27- מעלות.

## היסטוריה
### הטיפוס על ההר
הראשון שהעפיל לפסגת ההר היה א. ה. מקארתי (A.H. MacCarthy) בשנת 1925.

### מקור השם
ההר נקרא על שם סיר ויליאם אדמונד לוגן, גאולוג קנדי ומייסד המכון הגאולוגי של קנדה (GSC).

קרחון לוגן הסמוך נקרא על שמו של הר לוגן.

#### שינוי שמו של ההר

בעקבות מותו של ראש ממשלת קנדה לשעבר, פייר אליוט טרודו, ראש הממשלה ג'אן קרטיין, חבר קרוב של טרודו, שקל לשנות את שמו של ההר להר טרודו; עם זאת, ההתנגדות למהלך מצד תושבי יוקון, גאולוגים, מטפסי הרים, מתנגדיו הפוליטיים של קרטיין וקנדים רבים אחרים גרמה לרעיון ליפול. הר בקולומביה הבריטית נקרא על שם טרודו במקום.

## קישורים חיצוניים

* הר לוגן באתר אנציקלופדיית ההרים הקנדית
* הר לוגן באתר peakware
* 

## הערות שוליים

לוגן
לוגן
לוגן
לוגן
לוגן
שרי שריניבאסן

**שרי שריניבסאן** (באנגלית: **Sri Srinivasan**; נולד ב-23 בפברואר 1967) הוא נשיא בית המשפט הפדרלי לערעורים במחוז קולומביה מאז שנת 2020. מכהן כשופט פדרלי אמריקאי בבית משפט זה מאז שנת 2013.

לפני שמונה לשופט בבית המשפט כיהן שריניביסאן כסגן פרקליט המדינה של ארצות הברית, שהוא התפקיד הרביעי בחשיבותו במחלקת המשפטים של ארצות הברית. בתפקידו זה הופיע מול בית המשפט העליון של ארצות הברית ב-25 תיקים. בנוסף, עבד כמרצה בבית הספר למשפטים באוניברסיטת הרווארד.

שריניבשאן נולד בצ'אנדיגאר, הודו. משפחתו היגרה בשנות השישים לקנזס.

## קישורים חיצוניים

* ביוגרפיה, Federal Judaical Center

קטגוריה:מהגרים מהודו לארצות הברית
קטגוריה:עורכי דין אמריקאים
קטגוריה:בוגרי בית הספר למשפטים באוניברסיטת סטנפורד
קטגוריה:בוגרי בית הספר לעסקים של אוניברסיטת סטנפורד
קטגוריה:שופטי בית המשפט הפדרלי לערעורים במחוז קולומביה
קטגוריה:אמריקאים שנולדו ב-1967
דני ון בירן

**דני ון בירן** (נולד ב-1966) הוא קצין צה"ל במילואים בדרגת תת-אלוף, כיהן כקצין מילואים ראשי.

## ביוגרפיה
ון בירן נולד בירושלים. ב-1984 התגייס לצה"ל ושירת בחיל השריון. לאחר קורס קצינים שימש מפקד בקורס קציני שריון, מפקד מחלקה, סגן מפקד פלוגה ומפקד פלוגה בחטיבה 401. ב-1989 השתחרר משירות הקבע בדרגת סרן. במילואים שימש מפקד פלוגת שריון, ב-1995 מונה למפקד גדוד שריון במילואים ובשנים 2000 עד 2004 שימש מפקד חטיבה 278. במאי 2005 מונה לקצין מילואים ראשי בדרגת תת-אלוף, שירת בתפקיד עד ספטמבר 2008.

ון בירן סיים ב-1994 תואר ראשון במשפטים מאוניברסיטת בר-אילן, התמחה במשרד עורכי הדין "גרנות, שטראוס, גורפיין" וב-1995 הוסמך כעורך דין. בשנים 1998 עד 2005 שימש שותף במשרד עורכי דין "חכם, ון בירן, לנדרס" ועסק בליטיגציה, משפט מסחרי ומקרקעין.

יחד עם רעייתו הקים את חברת Jumboard העוסקת בתחום משחקי הילדים.

בשנת 2023 הקים את תנועת "נקראים לדגל" על רקע הסרבנות במסגרת המחאה נגד הרפורמה המשפטית.

נשוי לרחלי ואב לשלושה.

## קישורים חיצוניים

* 

## הערות שוליים

קטגוריה:מפקדי חטיבות שריון במילואים
קטגוריה:קציני מילואים ראשיים
קטגוריה:מפקדי חטיבה במילואים
קטגוריה:בוגרי אוניברסיטת בר-אילן: משפטים
קטגוריה:עורכי דין ישראלים
קטגוריה:תתי-אלופים בצה"ל
קטגוריה:ישראלים שנולדו ב-1966
מגנוס החמישי, מלך נורווגיה

**מגנוס ארלינגסון** (בנורדית עתיקה: **Magnús Erlingsson**, בנורווגית: **Magnus Erlingsson**; 1156 – 15 ביוני 1184) היה מלך נורווגיה תחת השם **מגנוס החמישי** במהלך מלחמת האזרחים הנורווגית מ-1161 ועד מותו.

## ביוגרפיה
מגנוס ארלינגסון נולד ככל הנראה באתנה שבמחוז הורדלנד שבדרום מערב נורווגיה. הוא היה בנו של ארלינג סקקה, שהיה אציל נורווגי שקנה את המוניטין שלו במסגרת פעילותו עם רוגנוולד הקדוש, רוזן אורקני. אמו הייתה כריסטין, בתו של זיגורד הראשון, מלך נורווגיה בשנים 1103–1130. מגנוס הוכרז כמלך ב-1161 בהיותו בן חמש. הוא היה המלך הנורווגי הראשון שהוכתר. אביו ארלינג קיבל את התואר רוזן והיה השליט בפועל של הממלכה מאחר שמגנוס היה קטין והוא המשיך להיות השליט גם לאחר שמגנוס הגיע לבגרות.

ב-1166, כאשר ארלינג סקקה היה בדנמרק, ריכזו זיגורד אגנהט ובנו המאומץ, אולף אוגיבה, כוח באופלנד ואולף הוכרז כמלך. אולף היה בנה של מריה, בתו של אייסטיין הראשון, מלך נורווגיה לשעבר. לאחר שובו של ארלינג לנורווגיה כדי לדכא את המרידה, תקפו אותו אולף ואנשיו במארב ברידיוקול. ארלינג נפצע ובקושי הצליח להימלט. ב-1168 פנו אולף ואנשיו דרומה לפיורד של אוסלו, אך הם הובסו בקרב שהתנהל בסטנגר. זיגורד נהרג בקרב, אך אולף נמלט לדנמרק.

במהלך תקופת מלכותו של מגנוס הגיע לנורווגיה סבר זיגורדסון, שטען לקבל את הכתר לעצמו. ביוני 1177 הוביל סבר לראשונה את אנשיו לטרונדלג, שם הוא הוכרז כמלך. מעמדו של ארלינג נפגע והוא נהרג בקרב קלבסקינט שהתנהל ליד נידארוס (טרונדהיים) ב-1179. שנות לוחמה נוספות הסתיימו בתבוסתו ובמותו של מגנוס החמישי בקרב פימרייט ב-15 ביוני 1184. סבר תקף את הצי של מגנוס כשהוא משגר את ספינותיו לקרב בפלגות, כדי לתקוף ולהכריע את הספינות של מגנוס זו אחר זו ולאלץ את האנשים לדלג מספינה אחת לשנייה. עם התקדמות הקרב, נותרו הספינות ששרדו דחוסות באנשים והחלו לשקוע תחת משקלן. דווח שמגנוס טבע על סיפונה של אחת הספינות האחרונות.

## מלחמת האזרחים

מלחמת האזרחים הנורווגית לא הגיעה לסיומה עם ניצחונו של סבר על מגנוס. לאחר מותו של מגנוס, טענו זיגורד, אינגה וארלינג להיותם בניו ותבעו לעצמם את הכתר. מלחמת האזרחים התמשכה על פני 110 שנים. היא החלה לאחר מותו של זיגורד הראשון ב-1130 והסתיימה עם מותו של הדוכס סקול ברדסון ב-1240.

במהלך תקופה זו התנהלו מספר עימותים מוגבלים ברמות שונות של עצימות. הרקע לעימותים אלו היה סדר הירושה הנורווגי, שהיה לא ברור, המצב החברתי והמאבק בין המלך לבין הכנסייה. בתחילה נאבקו זו בזו שתי סיעות, שבשלב הראשון לא נקראו בשם כלשהו, אך בסופו של דבר הם כונו ה"בגלר" וה"בירקביינר". כל אחת מהסיעות הללו התקבצה סביב בן משפחת המלוכה או טוען לכתר ששימש כמנהיג בובה.

## קישורים חיצוניים

* Magnus 5 Erlingsson' (Store norske leksikon) 
* 

קטגוריה:מלכי נורווגיה
קטגוריה:ילידי 1156
קטגוריה:נפטרים ב-1184
מוסר השילומים

**מוסר השילומים** היא סדרה של סרטים תיעודיים, בסגנון דוקו-אקטיביזם, שיצרו אורלי וילנאי וגיא מרוז בשנים 2007–2011, העוקבת אחר מצבם הכלכלי הקשה של ניצולי השואה בישראל ומנסה לבחון מדוע ישנם ניצולי שואה שאינם מקבלים עזרה מגופים ממסדיים שהוקמו לשם כך.
## תוכן
הסרט הראשון, **"מוסר השילומים"**, שודר בערב יום השואה ב-15 באפריל 2007 בערוץ yes דוקו ובשידורי רשת בערוץ 2 והביא את סיפוריהם של ניצולי שואה שחסר להם כסף למזון, לתרופות ולחימום הבית, וגם ניסה לחולל שינוי מיידי בסגנון דוקו-אקטיביסטי לפי המודל של הסדרה "בולדוג" של וילנאי ומרוז, שבמהלך הסרט ניגשו לגורמים רשמיים שונים לקבלת תשובות על הסיבה לטיפול הלקוי של המדינה בניצולים. הסרט זכה לרייטינג הגבוה ביותר באותו יום - 15.3%.

בעקבות הסערה הציבורית שיצר הסרט הראשון, יצרו וילנאי ומרוז סרט המשך - "**מוסר השילומים - המלחמה נמשכת**". את חלק מהפקת הסרט מימן היזם נעם לניר, אך זמן קצר לפני שידורו ביקש שלא ישודר; בקשתו נדחתה והוא שודר בערב יום השואה ב-29 באפריל 2008, שוב בערוץ yes דוקו ובשידורי רשת בערוץ 2. בסרט נטען כי ועדת התביעות, שקיבלה לאורך השנים עשרות מילארדי דולרים בשמם של ניצולי השואה, במסגרת "הסכם השילומים" בין ישראל לגרמניה, העבירה חלק מהכסף למוסדות שמקורבים לראשי הוועדה במקום לניצולים. בנוסף נטען כי ועדת התביעות החזיקה באותה עת 900 מיליון דולר, ואינה מעבירה אותם לידי ניצולי השואה. ועדת התביעות הפעילה לחצים נגד השידור ולניר טען שהסרט רצוף אי דיוקים וסגנונו כמעט אנטישמי. לניר אף הודיע כי הוא מוכן לשלם הרבה יותר מכפי שהשקיע בסרט - 50 אלף דולר - כדי למנוע את שידורו.

הסרט השלישי **"מוסר השילומים - חשבון פתוח"**, שודר בערב יום השואה ב-20 באפריל 2009 ב-yes דוקו, ועסק ברכוש היהודי, בשווי עשרות מיליארדי דולרים, שהולאם על-ידי הממשלה הפולנית.

הסרט הרביעי והאחרון בסדר **"מוסר השילומים: סוף המסע"**, שודר בערב יום השואה ב-1 במאי 2011 ב-yes דוקו, מסכם את הסרטים הקודמים בסדרה ומתעד את המאבק בו לקחו אורלי וגיא חלק למען שינוי הנהלים בנושא.

## תביעת הדיבה
בעקבות שידור הסרט השני בסדרה הגישה ועידת התביעות, בספטמבר 2008, תביעת דיבה על סך 4 מיליון ש"ח נגד יוצריה. בתגובה אמרו מרוז ווילנאי כי ועדת התביעות: "מנסה לסתום פיות". במסגרת תביעת הדיבה הגיש נעם לניר מצדו תצהיר, המסביר מדוע ביקש למנוע את השידור, בו כתב: "הסרט מעוות את המציאות, אינו נאמן לאמת. הזדעזעתי מהטון, מהסגנון ומהדרך".

במרץ 2012 הסתיימה התביעה בפשרה, וילנאי ומרוז התנצלו ושילמו 150 אלף ש"ח שהועברו לניצולי שואה, בתמורה לביטול תביעת הדיבה נגדם. עם זאת, במכתב התנצלות כתבו וילנאי ומרוז: .

## קישורים חיצוניים

* 
* 
* 
* 
* 
## הערות שוליים

קטגוריה:סרטים תיעודיים ישראליים
קטגוריה:תמיכה בניצולי השואה ושיקומם
קטגוריה:סרטים ישראליים משנת 2011
David Live

**David Live** הוא אלבום ההופעה החיה הראשון והכפול של המוזיקאי הבריטי דייוויד בואי שיצא בשנת 1974. האלבום הוקלט במסגרת מסע ההופעות השאפתני שערך בואי בארצות הברית בעקבות האלבום Diamond Dogs. המסע מייצג את המעבר של בואי מדמותו של זיגי סטארדסט אל האווירה של אלבומו הבא, Young Americans. מרבית השירים הם מאלבומיו האחרונים ורק שיר אחד מאלבומו השני.

הוצאתו לאור של האלבום הכפול נבעה מהרצון למקסם רווחים מהצלחתו של בואי באותה עת. באופן חריג, למרות קפדנותו של בואי, הוקלטה ההופעה באופן רשלני באמצעות טייפ ובאיכות נמוכה שדרשה לשוב ולהקליט חלקים ממנו באולפן. למרות זאת, עמדו מכירות האלבום בציפיות והוא הגיע למקום השני במצעד מכירות האלבומים הבריטי, מקום 5 בקנדה ומקום 8 בארצות הברית. מהאלבום יצא הסינגל Knock on Wood, גרסה חדשה של בואי לשיר סול שהוקלט לראשונה ב-1966.

בשנת 2005 יצאה מהדורה חדשה של האלבום, ארוכה ב-22 דקות מהמהדורה המקורית שיצאה ב-1974. לבד מתוספת שירים, בושלו ההקלטות מחדש על ידי המפיק המקורי של האלבום טוני ויסקונטי.

## רצועות הקלטה
# 1984
# Rebel Rebel
# Moonage Daydream
# Sweet Thing

# Changes
# Suffragette City
# Aladdin Sane
# All the Young Dudes
# Cracked Actor

# Rock 'n' Roll with Me
# Watch That Man
# Knock on Wood
# Diamond Dogs

# Big Brother
# The Width of a Circle
# The Jean Genie
# Rock 'n' Roll Suicide

במהדורת 2005 נוספו השירים:
# Here Today, Gone Tomorrow
# Space Oddity

## משתתפים
* דייוויד בואי – קולות, קלידים
* ארל סליק – גיטרה
* הרבי פלאורס – גיטרה בס
* מייקל קיימן – פסנתר חשמלי, מוג, אבוב, עיבודים
* טוני ניומן – תופים, כלי הקשה
* פבלו רוסריו – כלי הקשה
* דייוויד סנבורן – סקסופון, חליל
* ריצ'רד גרנדו – סקסופון
* מייק גרסון – פסנתר, מלוטרון
* ג'וי אנדריסוני – קולות רקע
* וורן פיס – קולות רקע

## קישורים חיצוניים

קטגוריה:אלבומי דייוויד בואי
קטגוריה:אלבומי הופעה באנגלית
קטגוריה:אלבומים שהופקו על ידי טוני ויסקונטי
קטגוריה:אלבומי חברת RCA רקורדס
אגם אברהם

**אגם אברהם** (באנגלית: **Abraham Lake**) הוא אגם מלאכותי בנהר ססקצ'ואן הצפוני, במערב אלברטה שבקנדה. שטח הפנים של האגם הוא 53.7 קילומטרים רבועים, ואורכו 32 קילומטרים.

## היסטוריה
אגם אברהם נבנה בחלק העליון של נהר ססקצ'ואן הצפוני, למרגלות הרי הרוקי הקנדיים. הוא נוצר בשנת 1972, עם הקמת סכר ביגהורן. ממשלת אלברטה נתנה חסות לתחרות על קביעת שם האגם בפברואר 1972 עם סיום בניית הסכר, ותלמידים במחוז התבקשו לשלוח שמות תוך התחשבות ב"משמעות ההיסטורית, אישים בולטים, גאוגרפיה וטופוגרפיה והערך של האגם". לבסוף, האגם נקרא על שם סילאס אברהם, תושב עמק נהר ססקצ'ואן בשנות התשעים.

אף על פי שנבנה על ידי בני־אדם, לאגם צבע כחול האופייני לאגמים אחרים בהרי רוקי שנוצרו בתקופת הקרח. צבע זה נגרם בעקבות קמח סלעים שקיים בכל אותם אגמים.

## תופעות
תמונות מאגם אברהם בעונת החורף הפכו לאהודות מאוד ברשת האינטרנט,  עקב תופעה טבעית שיוצרת "בועות קפואות" מתחת לקרח. הצמחים שבתחתית האגם משחררים גז מתאן, שקופא ככל שהוא מתקרב אל פני שטח האגם. בחורף, כשמזג האוויר נהיה קר יותר, נערמות הבועות הקפואות אחת מתחת לשנייה. בעקבות התופעה, הפך אגם אברהם יעד מועדף לצלמים.

## קישורים חיצוניים

* תצלומי אגם אברהם והר מיצ'נר
* 
* 
* 

## הערות שוליים

centre|ממוזער|800px|אגם אברהם

אברהם
קטגוריה:אגמי אגירה מלאכותיים
אלכסנדר לוריא

**אלכסנדר רומנוביץ' לוריא** (ברוסית: **Алекса́ндр Рома́нович Лу́рия**; ) היה נוירופסיכולוג יהודי סובייטי ופסיכולוג התפתחותי. אחד המייסדים של הפסיכולוגיה ההיסטורית-תרבותית ומוביל של חוג ויגוצקי.

המגנום אופוס של לוריא הוא "התפקודים הקורטיקליים הגבוהים באדם" (1962, Higher Cortical Functions in Man), ספר לימוד פסיכולוגי שתורגם לשפות רבות ושנוסף לו "המוח העובד" (The Working Brain) בשנות השבעים.

כחלק מעבודתו עם לב ויגוצקי, לוריא מפורסם בשל שני מקרי בוחן פסיכולוגיים יוצאי דופן: הראשון הוא של אדם עם זיכרון מפותח במיוחד, פורסם תחת השם "מוח של זכרן" (לא תורגם לעברית, The Mind of a Mnemonist); השני הוא של אדם עם פציעת מוח טראומטית, פורסם תחת השם "עולמו המנופץ: תולדות פציעה אחת" (יצא לאור בעברית בשנת 1979 בהוצאת ספרית פועלים,
The Man with a Shattered World).

במהלך הקריירה שלו, לוריא עסק במגוון רחב של תחומי מדע במוסדות כגון: האקדמיה לחינוך קומוניסטי (1930-1920), המכון הדפקטולוגי הניסויי (1930-1920, 1960-1950, שניהם במוסקבה), האקדמיה הפסיכו-נוירולוגית האוקראינית (חרקוב, שנות השלושים המוקדמות), המכון המאוחד לרפואה ניסויית ומכון בורדנקו לנוירוכירורגיה (שנות השלושים המאוחרות). סקירה של ה-Review of General Psychology, שפורסמה בשנת 2002, דירגה את לוריא במקום ה-69 ברשימת הפסיכולוגים הכי מצוטטים של המאה העשרים.

## קישורים חיצוניים

* 

## הערות שוליים

קטגוריה:סגל אוניברסיטת מוסקבה
קטגוריה:פסיכולוגים יהודים רוסים
קטגוריה:רופאים יהודים רוסים
קטגוריה:רופאים יהודים סובייטים
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:מעוטרי עיטור אות הכבוד
קטגוריה:סובייטים שנולדו ב-1902
קטגוריה:סובייטים שנפטרו ב-1977
ברווז (סוג)

[ממוזער|[ברווז ערמוני]]
[ממוזער|[ברווז לבן-לחיים.]]
[ממוזער|[ברווז אמריקאי שחור]]
**ברווז** (שם מדעי: *Anas*) הוא סוג של עופות מים ממשפחת הברווזיים הכולל הרבה ברווזים נפוצים ומוכרים, ביניהם הברכייה, ממנה בוית ברווז הבית.

מינים אלה בעלי מקור ארוך ושטוח, בעלי צוואר בינוני באורכו ורגליים ארוכות בעלות קרומי שחייה. הם ניזונים מסינון של צמחי מים, פלנקטון ובעלי חיים מימיים קטנים. מינים אלה בעלי תפוצה נרחבת ורבים מהם נודדים למרחקים גדולים. חלקם חיים בישראל.

## מיון
סוג זה כלל מינים רבים בעלי מראה דומה, אך לפי בדיקות מולקולריות שנערכו ב-2009 החליטו חוקרים שונים לסווג את מיני הסוג לסוגים אחרים. המינים שדמו למרית עברו לסוג מרית והמינים שדמו לברווז צהוב המצח עברו לסוג מריקה. ישנה מחלוקת גם על שיוכם של המינים ברווז באיקל, ברווז מצויץ וברווז כנף-ברונזה לסוג או להפרידם לסוגים עצמאיים.

כיום כלולים בסוג 31 מינים, נוסף לברווז מאוריציוס (*Anas theodori*) ולברכיית מריאנה (*Anas oustaleti*) שנכחדו:

### מינים פרהיסטוריים
* Anas sp - סוף המיוקן של סין
* Anas sp - סוף המיוקן של הונגריה
* Anas greeni
* Anas ogallalae
* Anas pullulans
* Anas cheuen
* Anas bunkeri
* Anas pachyscelus
* Anas schneideri
* Anas elapsum
* Anas gracilipes
* Anas moldovica
* Anas sansaniensis
* Anas strenuum
* Anas itchtucknee
* Anas kisatibiensis
* Anas kurochkini
* Anas lambrechti

## קישורים חיצוניים


* Johnson, Kevin P. & Sorenson, Michael D. (1999): Phylogeny and biogeography of dabbling ducks (genus Anas): a comparison of molecular and morphological evidence. Auk 116(3): 792–805.
* Johnson, Kevin P. McKinney, Frank; Wilson, Robert & Sorenson, Michael D. (2000): The evolution of postcopulatory displays in dabbling ducks (Anatini): a phylogenetic perspective. Animal Behaviour 59(5): 953–963


קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:ברווזים מצויים
יהדות קוריאה הדרומית

**יהדות קוריאה הדרומית** היא הקהילה היהודית בדרום קוריאה, אשר התפתחה במחצית השנייה של המאה ה-20.

עד למאה ה-19 כמעט ולא הייתה נוכחות של יהודים בקוריאה. כנראה היהודי הראשון שהגיע לחצי האי הקוריאני הוא ארנסט אופרט, סוחר גרמני משנגחאי, אשר הגיע לקוריאה בשנת 1867 בניסיון כושל להביא לפתיחתה למסחר עם המערב. בעקבות ניסיונו הוא כתב את אחד הספרים הראשונים במערב על קוריאה בשם "המדינה המסוגרת". בנוסף, בשנת 1886 הגיע מקסימיליאן טאובלס, הרפתקן יהודי אמריקאי ממוצא בוהמי, אשר מצא את מותו בסיאול באותה שנה בעקבות מגפה, והוא מוכר בתור המערבי הראשון שנפטר בסיאול.

הנוכחות המורגשת הראשונה של יהודים בקוריאה הדרומית הייתה במהלך מלחמת קוריאה, כאשר מאות חיילים יהודים השתתפו במאמץ המלחמתי של האומות המאוחדות בראשות ארצות הברית להדוף את הניסיון הקומוניסטי לשליטה על חצי האי כולו.

חלק הארי של הקהילה היהודית בקוריאה הדרומית מתגורר בעיר סיאול. הקהילה מורכבת בעיקר מאנשי צבא אמריקאים ובני משפחותיהם, אנשי עסקים, עיתונאים ומורים בשפה האנגלית ותיירים. האוכלוסייה היהודית במדינה נמצאת בתנועה מתמדת, בהתאם לשינויים שעורך צבא ארצות הברית. כיום מספר היהודים מוערך בפחות מאלף בני אדם ואין לה בתי ספר יהודיים.

לישראל יחסים דיפלומטיים מלאים עם קוריאה הדרומית, והאוכלוסייה הנוצרית במדינה, המונה כיום כשליש מהאוכלוסייה הכללית, שומרת אף היא על קשר הדוק בין שתי המדינות. בחודש אוגוסט 2005, פסגת ירושלים לקידום התמיכה הנוצרית בישראל נערכה בסיאול. במדינה השכנה לעומת זאת, קוריאה הצפונית, לא ידוע על נוכחות של יהודים.

בחודש אפריל 2008, הוקם בית חב"ד הראשון במדינה בעיר סיאול, בהנהגת הרב אשר ליצמן. קודם לכן נאלצו יהודים דתיים ללכת לבסיס הצבא האמריקאי לשם ארוחות שבת וחגים, מאחר שבתי כנסת לא קיימים במדינה.

למרות התעניינות מעטה של הדרום קוריאנים בדת היהודית, פילושמיות נפוצה בקרב האוכלוסייה בקוריאה הדרומית אשר אלו מנסים לחקות את הרמה האקדמית הגבוהה המצויה לדעת חלקם בקרב היהודים. בעקבות זאת הם לומדים את הספרות היהודית מהתנ"ך ומהתלמוד, והם מהווים רבי מכר במדינה. קובץ סיפורי התלמוד נמצאים ברשימת הקריאה המומלצת של בתי הספר בקוריאה הדרומית. עם התפיסה הדרום קוריאנית המעריכה חינוך ולמידה, הדרום קוריאני הממוצע מחזיק בראייה סטריאוטיפית של יהודים כמודל של מצוינות אקדמית ואינטליגנציה. באשר לסיפורי התלמוד הסביר שגריר קוריאה הדרומית בישראל, יונג-סאם מה, כי "היינו סקרנים מאוד לגבי ההישגים האקדמיים הגבוהים של היהודים, והמסקנה שהגענו אליה היא שאחד מהסודות שלהם זה לימוד התלמוד".

קוריאנים רבים מוצאים ביהדות ערכי חינוך, והתקשורת הדרום קוריאנית דנה רבות ביתרונות ה"חינוך היהודי" למול החינוך הקונפוציאני הקוריאני. ברמה הכללית קיימת באוכלוסייה רגש הזדהות בסיסי עם העם היהודי המבוסס על היסטוריה משותפת של רדיפות ותפישה של הימצאות תחת איום גרעיני חיצוני.

עם זאת, תפיסות אנטישמיות ודעות קדומות שליליות נגד יהודים נפוצות בה. מסקר נרחב שערכה במדינה הליגה נגד השמצה בשנים 2013–2014, נמצא כי שיעור ההשקפות האנטישמיות במדינה הוא 53%, הרבה יותר מהממוצע במדינות המזרח, וכפול מהממוצע העולמי. מספר הסברים סופקו לתופעה זו, ביניהם כי ייתכן שתפיסות אלו נובעות דווקא מההערצה העמוקה במדינה כלפי היהודים וההערכה להישגיהם, המובילות לאמירות המתפרשות במערב כאנטישמיות.

## ראו גם
* יחסי ישראל-קוריאה הדרומית

## קישורים חיצוניים
* אתר הבית של בית חב"ד בקוריאה הדרומית
* "שהחיינו!" – על יהודים, יהדות ואוכל כשר, באתר "הקוריאנים" – המדריך לעסקים ואנשים בקוריאה
* 

## הערות שוליים

קטגוריה:קוריאה הדרומית
קוריאה הדרומית
קוריאה הדרומית
אוליבר פורד דייוויס

**אוליבר רוברט פורד דייוויס** (באנגלית: **Oliver Robert Ford Davies**; נולד ב-12 באוגוסט 1939) הוא שחקן וסופר אנגלי. הוא מוכר בעיקר מתפקידו כסיו ביבל (Sio Bibble) בסדרת סרטי "מלחמת הכוכבים".

## ביוגרפיה
דייוויס נולד באילינג שבמידלסקס, אנגליה. הוא למד בבית הספר "King's School" בקנטרברי, וקיבל מלגת לימודים ב"מרטון קולג'" באוניברסיטת אוקספורד שם למד היסטוריה. הוא היה נשיא אגודת הדרמה של אוניברסיטת אוקספורד. אחרי סיום לימודי תואר דוקטור (D Phil) עבד כמרצה להיסטוריה באוניברסיטת אדינבורו, עד שהתחיל בקריירת משחק בשנת 1967.

דייוויס שיחק בתפקיד הפרקליט פיטר פוקסקוט בסדרת הדרמה המשפטית "קאוואנה QC". הוא גם הופיע בדרמה הטלוויזיונית "The Uninvited" של ITV. ב-2002 שיחק בפרק בסדרה הפופולרית "המלחמה של פויל". תפקידו הבולט ביותר הוא כנראה סיו ביבל בסרטי הפריקוול של "מלחמת הכוכבים" שיצאו לאקרנים ב-1999, ב-2002 וב-2005.

בתיאטרון שיחק דייוויס בתפקיד פולוניוס במחזה "המלט" בהפקת הלהקה השייקספירית המלכותית לצדם של דייוויד טננט ופטריק סטיוארט. ב-2009 הופיע בתפקיד מלך צרפת במחזה "סוף טוב הכול טוב" בתיאטרון המלכותי הלאומי. ב-2010 גילם את בלפור במחזה "ההבטחה" מאת בן בראון העוסק בהצהרת בלפור. ב-2012 שיחק בעיבוד התיאטרלי לספר "Goodnight Mister Tom" מאת מישל מגוריאן , בו גילם את הדמות המרכזית, תומאס אוקלי. ב-2014 שיחק שוב עם הלהקה השייקספירית המלכותית במחזה "הנרי הרביעי, חלק שני".

## פרסים ומועמדויות
ב-1990 זכה דייוויס בפרס לורנס אוליבייה לשחקן הטוב ביותר במחזה חדש על תפקידו במחזה "Racing Demon". פעמיים נוספות היה מועמד לפרס לורנס אוליבייה להופעה הטובה ביותר בתפקיד משנה, ב-2003 עבור תפקידו במחזה "" בתיאטרון וינדהאם, וב-2009 על תפקידו כפולוניוס בהפקה של הלהקה השייקספירית המלכותית למחזה "המלט" בתיאטרון נובלו.

### חיים אישיים
דייוויס נשוי לג'ניפר ארמיטאג' מאז 1977.

## ספרים
ספרו של דייוויס "Playing Lear" מתאר את חוויותיו בגילום דמותו של המלך ליר בתיאטרון אלמיידה. ספר נוסף שכתב הוא "Performing Shakespeare". שני הספרים יצאו לאור בהוצאת "ניק הרן בוקס".

## פילמוגרפיה
### קולנוע

### טלוויזיה

## קישורים חיצוניים

* 
* ספריו של דייוויס באתר ההוצאה "Nick Hern Books"

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אישים זוכי פרס אוליבייה
קטגוריה:חברי הלהקה השייקספירית המלכותית
קטגוריה:אנגלים שנולדו ב-1939
קריאמיים

**קריאמיים** (שם מדעי: Cariamidae) היא משפחה של עופות מאמריקה הדרומית, בעלי רגליים ארוכות ומקור מחודד. הם חיים בעיקר על הקרקע, וניזונים מבשר. הם קרוביהם הרחוקים של עופות האימה הנכחדים.

מרבית המינים השייכים למשפחה נכחדו ונותרו רק שני מינים, ושניהם מינים יחידים בסוג: קריאמה אדומת-רגל וקריאמה שחורת-רגל, הקטנה יותר. שניהם מצויים באדמות העשבוניות שבמזרח אמריקה הדרומית בברזיל, ארגנטינה ופרגוואי.

## מיון
* משפחת **קריאמיים** (Cariamidae)
**סוג ומין יחיד: קריאמה אדומת-רגל (*Cariama cristata*)
** סוג ומין יחיד: קריאמה שחורת-רגל (*Chunga burmeisteri*)
**סוג *Noriegavis* - נכחד

## קישורים חיצוניים

* 

*
קטגוריה:בעלי חיים שתוארו ב-1853
קטגוריה:טקסונים שתוארו בידי שארל לוסיאן בונפרטה
קטגוריה:קריאמאים
אבנר בירון

**אבנר בירון** (נולד ב-1948) הוא מנצח וחלילן ישראלי, המשמש כמנהלה המוזיקלי של הקאמרטה הישראלית ירושלים שאותה הוא הקים בשנת 1984.

## ביוגרפיה
בירון נולד ברחובות ולמד ביולוגיה לתואר שני באוניברסיטה העברית ירושלים וגישתו למוזיקה ולאינטרפרטציה מושפעת מהשכלתו במוזיקה ובמדע. השתלם בניצוח באקדמיה למוזיקה בווינה ובמוצרטיאום של זלצבורג.

אבנר בירון כיהן בעבר כמנהל המוזיקלי של פסטיבל אבו גוש ושל פסטיבל "ימי מוזיקה וטבע" בגליל. במסגרת זו הוא הקים את "אנסמבל סולני הגליל", שהיה הרכב וירטואוזי אשר זכה להצלחה בינלאומית בזמן קצר, והוזמן לסיורי קונצרטים ברחבי העולם.

אבנר כיהן גם כראש האקדמיה למוסיקה ולמחול בירושלים בין השנים 1994–2003. במהלך כהונתו יזם בירון פתיחת מחלקה למוזיקה מזרחית, הקים מחלקה למוזיקה רב תחומית וכן גופי ביצוע ברמה גבוהה באקדמיה. נבחר לכהן כחבר הוועדה המתמדת של ארגון האקדמיות הגבוהות למוזיקה באירופה (AEC). מאיר בריסקמן היה בין תלמידיו.

אבנר בירון ניגן בתזמורת הפילהרמונית הישראלית, והתמנה לחלילן ראשון בתזמורת הקאמרית הישראלית עימה אף הופיע כסולן. הרבה להופיע ברסיטלים ובהרכבים קאמריים. במקביל ניהל ולימד כיתות אמן רבות משתתפים לחלילנים ולמורים לחליל בישראל ומחוצה לה. כמורה וכמחנך העמיד בירון דור צעיר של חלילנים ומורים בכירים לחליל.

אבנר ניצח על התזמורת הפילהרמונית הישראלית, התזמורת הסימפונית ירושלים, התזמורת הסימפונית חיפה, הסינפונייטה הישראלית באר שבע, התזמורת הפילהרמונית הישראלית הצעירה ומוזמן לנצח על תזמורות ברחבי העולם.

בשנת 2005 זכה בירון בפרס שרת החינוך על מצוינות ועשייה אמנותית רבת שנים בתחום המוזיקה. בשנת 2013 הוענק לבירון פרס אריק איינשטיין ליוצרים שתרמו להתפתחות התרבות הישראלית לדורותיה.

### חייו האישיים
אבנר בירון מתגורר ברחובות. הוא נשוי ואב לשלושה: נעה בירון (שחקנית), מור בירון (נגן בסון, לשעבר נגן בפילהרמונית של ברלין) ושרית (פסנתרנית ומנצחת המתגוררת בלונדון).

## קישורים חיצוניים

* עומר שומרוני, ריאיון עם פרופ' אבנר בירון, מתוך אתר של עומר שומרוני, פורסם בגלובס, 10 באוקטובר 2006
* ריאיון עם אבנר בירון, באתר הבמה, 14 בנובמבר 2018

קטגוריה:מנצחים ישראלים
קטגוריה:חלילנים ישראלים
קטגוריה:נגנים בתזמורת הפילהרמונית הישראלית
קטגוריה:בוגרי האוניברסיטה העברית בירושלים
קטגוריה:זוכי פרס אריק איינשטיין: מוזיקה אמנותית
קטגוריה:רחובות: אישים
קטגוריה:ישראלים שנולדו ב-1948
מלחמת יוון–טורקיה (פירושונים)

בין **[[יוון]]** לבין **[[טורקיה]]** או **[[האימפריה העות'מאנית]]** התחוללו מספר מלחמות במרוצת ההיסטוריה.
מתיאס הרגט

**מתיאס הרגט** (בגרמנית: **Matthias Herget**, נולד ב-14 בנובמבר 1955 באנאברג-בוכהולץ שבגרמניה המזרחית) הוא כדורגלן עבר גרמני, ששיחק במספר קבוצות בגרמניה ובעיקר בבאייר אורדינגן בה שימש קפטן, ובנבחרת גרמניה המערבית, בעמדות הבלם והקשר. עם נבחרת גרמניה המערבית השתתף במונדיאל 1986 וביורו 1988.

## קריירת מועדונים
הרגט החל את קריירת הבוגרים שלו בבוכום בעונת 1976/77. הרגט שיחק בבוכום כבלם במשך שתי עונות כאשר הקבוצה שיחקה בבונדסליגה, ובשתיהן היה שחקן מפתח בקבוצה. בקיץ 1978 עזב הרגט את בוכום, וחתם ברוט-וייס אסן מליגת הבונדסליגה השנייה. באסן הרגט שיחק בתפקיד התקפי יותר, והבקיע מספר רב של שערים, 34 שערים בארבע עונות, אך לא הצליח להעפיל עם הקבוצה לבונדסליגה.

לקראת עונת 1982/83 חתם הרגט בבאייר אורדינגן מהבונדסליגה השנייה, ושב לשחק בעמדת הבלם, בה שיחק בבוכום, וכך גם הבקיע פחות שערים, אך תפס תפקיד חשוב בהגנת הקבוצה. כבר בעונתו הראשונה באורדינגן, הרגט העפיל עם הקבוצה לבונדסליגה. בעונת 1984/85 זכה הרגט עם באייר אורדינגן בתואר היחידי בהיסטוריה של המועדון, הגביע הגרמני, לאחר ניצחון 2-1 בגמר על באיירן מינכן, בו שיחק הרגט 90 דקות. בעונת 1985/86 הגיע הרגט עם אורדינגן למקום השלישי, שהוא מיקום השיא של הקבוצה בבונדסליגה, מרחק ארבע נקודות מהאלופה באיירן מינכן ומסגניתה ורדר ברמן. עונת 1988/89 הייתה האחרונה של הרגט באורדינגן. בתום עונה זו, עזב הרגט את אורדינגן לאחר שבע עונות, בהן הבקיע 29 שערי ליגה ב-208 הופעות, ועבר לעונת פרישה בשאלקה 04, ששיחקה אז בבונדסליגה השנייה. הרגט הופיע בעונה זו 19 פעמים, ולא הצליח לעלות עם הקבוצה לבונדסליגה. בתום עונת 1989/90 פרש הרגט ממשחק פעיל.

## קריירה בינלאומית
הופעת הבכורה של הרגט בנבחרת גרמניה המערבית נערכה באוקטובר 1983 בניצחון 5-1 על נבחרת טורקיה במוקדמות יורו 1984. במשחק זה החליף הרגט את האנס-פיטר בריגל. הרגט השתתף עם נבחרת גרמניה המערבית במונדיאל 1986, בו סיימה הנבחרת במקום השני לאחר הפסד 3-2 במשחק הגמר לנבחרת ארגנטינה, אך שותף רק פעם אחת, בהפסד 2-0 לנבחרת דנמרק בשלב הבתים. הרגט השתתף עם נבחרת גרמניה המערבית גם ביורו 1988 הביתי, בו שיתף פעולה בהגנה עם יורגן קוהלר, והנבחרת הודחה בחצי הגמר. לאחר הטורניר, לא שיחק עוד בנבחרת. להרגט 39 הופעות במדי נבחרת גרמניה המערבית, בהן הבקיע ארבעה שערים.

## קריירת אימון
הרגט אימן לאחר פרישתו מספר מועדוני חובבים, ובעונת 1997/98 אימן את פ.צ. בוכהולט.

## תארים
עם באייר אורדינגן:
* הגביע הגרמני: 1984/85

## קישורים חיצוניים

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני בוכום
קטגוריה:כדורגלני רוט-וייס אסן
קטגוריה:כדורגלני אורדינגן 05
קטגוריה:כדורגלני שאלקה 04
קטגוריה:מאמני כדורגל גרמנים
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1986
קטגוריה:כדורגלני יורו 1988
קטגוריה:גרמנים שנולדו ב-1955
אבן בשחקים

**אבן בשחקים** (באנגלית: **Pebble in the Sky**) הוא סיפור מדע בדיוני מאת הסופר האמריקאי אייזק אסימוב.

הסיפור נכתב לראשונה בקיץ 1947 תחת הכותרת "Grow Old with Me" בעידודו של עורך המגזין "Startling Stories" שהזמין מאסימוב סיפור באורך של ארבעת אלפים מילים. הכותרת היא ציטוט משירו של רוברט בראונינג בשם "Rabbi Ben Ezra". בסופו של דבר החליט המגזין לדחות את הסיפור ולא לפרסמו. בהמלצתו של פרדריק פול קיבלה על עצמה הוצאת האור Doubleday לפרסם אותו והוא יצא לאור בינואר 1950 תחת השם "Pebble in the Sky".

אחד מהקטעים האהובים על אסימוב בספר הוא משחק שחמט שמהלכיו, המובאים בספר במלואם, מבוססים על המשחק בין גריגורי לבנפיש (בשחור) לבוריס ורלינסקי (בלבן) שנערך במוסקבה ב-1924 וזכה ב-Brilliancy Prize.

## עלילה

## אנלוגיה למרד הגדול
אנלוגיה היסטורית מתבקשת היא בין כדור הארץ בסיפור ואזור יהודה תחת האימפריה הרומית. לאימפריה הגלקטית מאפיינים רומאים ברורים כגון הפרומגיסטראט שמוצב בכדור הארץ למניעת מרידות והחיילים הגלאקטים ששומרים על הסדר. תושבי כדור הארץ מתוארים כקנאים דתיים המאמינים שהם מקור הגזע האנושי ואינן מוכנים לחיות תחת חוקי האימפריה אף אם מהלך זה יביא להשמדתם, בדומה לאירועי המרד הגדול בין הקנאים לרומאים בשנת 66. בניגוד לתוצאות אירועי המרד הגדול בסיפור ג'וזף שוורץ, מצליח להציל את תושבי כדור הארץ מעצמם ומגורל טרגי דומה.

## מהדורות בעברית
הספר יצא לאור על ידי הוצאת אודיסיאה, בשנת 2001 ובתרגומו של אסף כהן. שווק לחנויות בינואר 2002. הספר קיבל עיצוב מחודש לכריכה במהדורה שנייה ויצא גם כחלק מאוסף שכולל את כל ספרי האימפריה "שלישיית אסימוב: האלים עצמם + אבן בשחקים + זרמי חלל".

## קישורים חיצוניים
* 
* 
*  

קטגוריה:ספרי אייזק אסימוב
קטגוריה:ספרי מדע בדיוני: מסע בזמן
קטגוריה:רומנים על מסע בזמן
אילנית (פירושונים)

קטגוריה:שמות פרטיים עבריים לנשים
קטגוריה:שמות משפחה עבריים
קטגוריה:שמות פרטיים שמקורם בצמחים